Ayen iyi-sswehmen d ccan i teggen i yimdanen meṛṛa, ula d wid i‘edmen maḍi: nes‘a a‘essas, ur iban d acu-t, d nnefṣ n urgaz neɣ d acu-t; is‘a anyir yekres, allen-is yal ass ttarwent-d tirtaw, anzaren-is d imecṭaḥ, aqemmuc d icenfiren rexxan-d?, ma d tuɣmas d iqubac yerna d tiwraɣin; rkant ‘ewjent akk. Yiwen seg yiḍarren-is yeqqur seg rrumatizm.Yettɣimi di tlemmsat n ukulwar qbala ɣer tseddarin. Yiwet n tṣebḥit, nuɣal-d si tẓallit, tamrabeḍt i aɣ-itt‘assan tenna-d ur nett‘eddi ara si tderbuzt, ad neffeɣ si tewwurt n deffir. Refdeɣ-d allen-iw muqleɣ-tt nniɣ-as : - Ayen a ultma ?